text: [{"text_idx": "#000001", "text": "Titus og Ishmael eru tveir af fy\u0301ra beiggjum, sum plagdu at\nganga hu\u0301s u\u0301r hu\u0301si at hja\u0301lpa familjum vi\u00f0 hu\u0301sligum uppga\u0301vum, fyri at fa\u0301a mat hv\u00f8nn\ndag. Eftir, at pa\u0301pi teirra gj\u00f8rdist lamin i\u0301 fer\u00f0sluo\u0301happi, flutti mamman u\u0301t, og\nl\u00e6t synirnar eftir hja\u0301 pa\u0301panum, sum ikki fekk gingi\u00f0. Hon seg\u00f0i, at hon var\ntroytt av at vera um hann, sum ein tr\u00e6lur hja\u0301 honum og b\u00f8rnunum alt li\u0301vi\u00f0."}, {"text_idx": "#000002", "text": "-Ta\u0301 eg einafer\u00f0 vitja\u00f0i vinkonu mi\u0301na, seg\u00f0i hon m\u00e6r um hesar\ndreingirnar. Vit to\u0301ku teir inn i\u0301 skipanina hja\u0301 Barnahja\u0301lpini i\u0301 2017. Ta\u0301 gingu\nteir i\u0301 barnagar\u00f0i. Tveir teir eldru\ngingu i\u0301 sku\u0301la, men fo\u0301ru u\u0301r sku\u0301lanum eftir at pa\u0301pi teirra fekk ska\u00f0a.\nSeinstu fy\u0301ra a\u0301rini hevur barnahja\u0301lpin stu\u00f0la\u00f0 hesum b\u00f8rnunum, sigur Florence K.\nGoannu, lei\u00f0ari hja\u0301 F\u00f8roysku barnahja\u0301lpini."}, {"text_idx": "#000003", "text": "Tey fyrstu tvey a\u0301rini vo\u0301ru umst\u00f8\u00f0urnar heima har\u00f0ar fyri\ndreingirnar, vi\u00f0 li\u0301ti\u00f0 av mati og bert einari ma\u0301lti\u0301\u00f0 i\u0301 sku\u0301lanum, sum vit\nskaffa\u00f0u teimum. Vit hja\u0301lptu pa\u0301panum me\u00f0an hann spakuliga kom fyri seg. Ma\u00f0urin\na\u0301 myndini er pa\u0301pi teirra. Hann er nu\u0301 pu\u0301ra fri\u0301skur og tekur s\u00e6r av synunum."}, {"text_idx": "#000004", "text": "Ishmael og Titus ganga i\u0301 1. flokki, og beiggjar teirra, Emmanuel\nog Trokon, ganga i\u0301 3. og 4. flokki. Teir vo\u0301ru ikki vi\u00f0 til ha\u0301ti\u0301\u00f0arl\u00f8tuna hendan\ndagin, ta\u0301 beiggjarnir blivu hei\u00f0ra\u00f0ir. I\u0301 Liberia gera tey no\u0301gv burturu\u0301r, ta\u0301\nb\u00f8rnini hava sta\u00f0i\u00f0 eitt a\u0301r i\u0301 sku\u0301lanum."}, {"text_idx": "#000007", "text": "Jo\u0301laga\u0301vur til b\u00f8rn i\u0301 Nigeria"}]